ועדת הפנים והגנת הסביבה, כנסת 20, פרוטוקול מספר 717, 2018-10-15 12:55

יואב קיש: אנחנו עוברים לדיון הבא.

יואב קיש: אני פותח הצעת רביזיה של חבר הכנסת אחמד טיבי.

יואב קיש: הרביזיה היא בעקבות החלטה שהתקבלה פה בדיון בבוקר בנושא יישום החלטת הקבינט ב/206 בעניין הסדרת מעמדם של מבנים ושכונות ביהודה ושומרון.

יואב קיש: טיבי, בבקשה, אתה יכול להציג את הרביזיה.

אחמד טיבי: עברה הצעה לגבי הכשרת קרקע שנשדדה מבעליה בגדה המערבית.

אחמד טיבי: מדובר בהתנחלויות לא חוקיות, אפילו על פי החוק הישראלי, לא רק על פי חוק בין-לאומי שמתייחס לפשעי מלחמה.

אחמד טיבי: אפילו על פי החוק הישראלי, מדובר בקרקעות שנגזלו בעליהן הפלסטיניים על ידי כוח כובש.

אחמד טיבי: מדובר באדמה פלסטינית שנמצאת תחת כיבוש, וההחלטה הזאת באה להכשיר את הגזל הזה.

אחמד טיבי: לכן אני מבקש רביזיה.

יואב קיש: אני תיכף אתייחס לזה, אני רק רוצה לשמוע אם יש עוד חברי כנסת שגם רוצים להתייחס לאמירה של טיבי.

יואב קיש: אורן חזן לא הבין אותך.

מוסי רז: אתה רוצה להעביר את הזמן כי אין לך רוב?

אורן אסף חזן: רק להבין, הוא טוען שאנחנו מבצעים פשעי מלחמה?

אורן אסף חזן: אני שואל אותך, היושב ראש.

אחמד טיבי: הדברים שלי היו ברורים.

אורן אסף חזן: למה הדברים שלו לא ברורים נגיד נגד הפיגוע שקרה לפני שעה קלה בגיתאי?

אורן אסף חזן: לפני שעה קלה בצומת גיתאי, בכניסה לאריאל, לא רחוק מהמקום שבו נרצחו קים וזיו בדיוק לפני שבוע, שוב ניסיון פיגוע על ידי אנשים שיוצאים לפעולה בעקבות דברים של חברי הכנסת שיושבים כאן, שקוראים לנו פושעי מלחמה, שקוראים לנו פשיסטים, שתוקפים אותנו.

אורן אסף חזן: ההסתה שלהם נגדך אדוני היושב ראש, נגד חבר הכנסת סמוטריץ, נגדי – ההסתה שלהם היא זו שמניעה את המטורפים האלה, אז אנחנו מדינת ישראל, שנותנת להם בית - גם היושב-ראש יודע, שאם נשאל את כל - - -

יעל גרמן: אנחנו מצביעים?

אחמד טיבי: אני חושב שמה שאתה עושה לא תקין.

אחמד טיבי: הגשתי רביזיה.

יעל כהן-פארן: זה לא הוגן.

יואב קיש: אל תלמד אותי לנהל את הוועדה, טיבי.

אורן אסף חזן: אבל אני ביקשתי זכות דיבור.

אחמד טיבי: כי גם אוסאמה ביקש לדבר קודם, להציג את העמדה שלנו, ולא נתת לו.

יואב קיש: כי זאת היתה הרביזיה שלו, ופה זאת רביזיה שלך.

יעל כהן-פארן: לא, כי אתה עושה איפה ואיפה לפי מה שבא לך בבוקר.

יואב קיש: אורן, הם רוצים להצביע, נא לסיים.

אורן אסף חזן: אני אסיים, אני רק אגיד דבר פשוט, גם אם תשאל את החברה שהוא אמור לייצג – אתה יודע אדוני היושב ראש, עצרתי בתחנת דלק ליד גני התערוכה בשעת לילה מאוחרת ביום חמישי.

אורן אסף חזן: ניגש אלי המתדלק, עובד ערבי מטייבה ואמר לי: תגיד לחברים שלי שם שאני שלחתי, שיפסיקו לבלבל את המוח ולהתעסק בעזה ובמוקטעה.

אורן אסף חזן: הרי גם הם יודעים שבחברה הערבית, אם היית שואל אותם תחת איזה מדינה בעולם הם היו רוצים להיות, כולם היו אומרים ישראל.

יעל כהן-פארן: אורן, מה הקשר לרביזיה?

אורן אסף חזן: הוא טען שאנחנו כובשים ומחרחרי מלחמה.

יואב קיש: תודה, אני מעלה להצבעה את ההחלטה של הרביזיה של אחמד טיבי.

יואב קיש: מי בעד הרביזיה?

יואב קיש: בני, שאלתי מי בעד הרביזיה.

אחמד טיבי: יכול להיות שהוא בעד.

יואב קיש: מי נגד הרביזיה?

יואב קיש: בעד – 6

יואב קיש: נמנעים – אין הרביזיה לא התקבלה.

יואב קיש: הרביזיה לא התקבלה.

יואב קיש: תודה, הישיבה נעולה.